รัฐบาลใช้ 7 มาตรการลดตายอุบัติเหตุ
 กำหนดให้รถ จยย.ทุกคันต้องมี ABS,เมื่อวันที่ 6 ธ.ค. ที่ศูนย์นิทรรศการและการประชุมไบเทค บางนา ศูนย์วิชาการเพื่อความปลอดภัยทางถนน มูลนิธินโยบายถนนปลอดภัย และภาคีเครือข่าย ร่วมจัดการสัมมนาวิชาการระดับชาติ เรื่อง ความปลอดภัยทางถนน ครั้งที่ 13 นี้ ภายใต้แนวคิด ลงทุนเพื่อความปลอดภัยทางถนนที่ยั่งยืน โดย นายสุธี มากบุญ รมช.มหาดไทย เป็นประธานกล่าวเปิดงานว่า รัฐบาลจะเร่งพัฒนาและเพิ่มการลงทุนเพื่อความปลอดภัยทางถนน ดังนี้,1.สนับสนุนกลไกศูนย์อำนวยการความปลอดภัยทางถนนระดับจังหวัด อำเภอ ให้บูรณาการกับหน่วยงานหลักในการจัดการปัญหาในพื้นที่ 2.ปรับปรุงระเบียบงบประมาณของ ศปถ.อปท. ให้ใช้งบประมาณมาจัดการปัญหาอุบัติเหตุในพื้นที่ได้อย่างเต็มที่ 3.ให้กระทรวงแรงงาน เพิ่มบทบาทเจ้าหน้าที่ความปลอดภัยในการทำงาน (จป.) เพราะผู้ประกันตน 40% เสียชีวิตจากอุบัติเหตุทางถนน 4.เพิ่มประสิทธิภาพการบังคับใช้กฎหมาย เช่น การจัดการความเร็วในเขตเมือง ให้ลดเหลือ 50 กม./ชม. การจัดการปัญหา เมาแล้วขับ อย่างจริงจัง ทั้งเพิ่มบทลงโทษ และเพิ่มการตรวจจับ 5.ส่งเสริมความปลอดภัยให้ผู้ใช้รถจักรยานยนต์ รถจักรยานและคนเดินถนน โดยกำหนดให้รถจักรยานยนต์ทุกคันต้องติดตั้งอุปกรณ์ ABS การกำหนดอายุขั้นต่ำและมีใบขับขี่เฉพาะสำหรับรถจักรยานยนต์ขนาดใหญ่ (Big Bike) 6.ให้เด็กมีการเรียนรู้เรื่องความปลอดภัยทางถนนตั้งแต่ระดับอนุบาลจนถึงระดับอุดมศึกษา 7.สนับสนุนให้มีกลไกสอบสวนสาเหตุ การติดตามประเมิน ผลโดยสถาบันหรือหน่วยวิชาการด้านความปลอดภัยทางถนน.
เมื่อวันที่ 6 ธ.ค. ที่ศูนย์นิทรรศการและการประชุมไบเทค บางนา ศูนย์วิชาการเพื่อความปลอดภัยทางถนน มูลนิธินโยบายถนนปลอดภัย และภาคีเครือข่าย ร่วมจัดการสัมมนาวิชาการระดับชาติ เรื่อง ความปลอดภัยทางถนน ครั้งที่ 13 นี้
สุธี มากบุญ,อุบัติเหตุ,มาตรการลดอุบัติเหตุ,ความปลอดภัยทางถนน,เมาแล้วขับ,ข่าวทั่วไป